ועדת הכלכלה, כנסת 19, פרוטוקול מספר 336, 2014-07-29 14:30

אבישי ברוורמן: אני מכיר את גיורא רום.

אבישי ברוורמן: אני מעריך ומוקיר אותו.

אבישי ברוורמן: אני חושב שזה שהיה לנו את גיורא רום במשבר שעבר פה - - הוא מסיים עוד שבועיים.

אבישי ברוורמן: אני לא הייתי משחרר אותו.

אבישי ברוורמן: ההמלצה שלי לשר התחבורה ולראש הממשלה היא לתת לו צו 8 כדי שימשיך בתקופה הזאת.

אבישי ברוורמן: אני פותח את הדיון על הפגיעה בתעופה האזרחית עקב סגירת שדות התעופה הרצליה ושדה דב - הצעה לדיון מהיר של חברי הכנסת שקד, שי ואילטוב.

אבישי ברוורמן: חברת הכנסת שקד, לא היית בדיון הקודם.

אבישי ברוורמן: עלה שישראל, במצב שהיא נמצאת, תלויה אך ורק בנתב"ג.

אבישי ברוורמן: ברגע שנתב"ג בבעיות אין לה שום דבר חלופי.

אבישי ברוורמן: אין ספק – את תפתחי.

אבישי ברוורמן: אנחנו ניתן לכולם - שהעובדה שסוגרים את שדה דב ואת הרצליה בלי לתת שום דבר חלופי, פוגע בתעופה האזרחית, פוגע באילת ובפריפריה.

אבישי ברוורמן: זה ממש מעשה חלם ליצור איזו מן מדינה שתהיה תלויה רק בדבר אחד, תפגע בכל הדברים האחרים.

אבישי ברוורמן: קשה לי לראות את זה.

אבישי ברוורמן: אין בזה היגיון מדיני, ביטחוני, כלכלי, היגיון של פיזור אוכלוסייה.

אבישי ברוורמן: חברת הכנסת שקד, בבקשה.

איילת שקד: תודה רבה, אדוני היושב-ראש, תודה רבה שאתם מקיימים את הדיון הזה בשבוע האחרון של המושב.

איילת שקד: ממשלת ישראל קיבלה החלטה לסגור את שדות התעופה הרצליה ושדה דב מטעמי נדל"ן.

איילת שקד: רוצים לבנות על השטח.

איילת שקד: בהחלטת הממשלה נאמר שהמדינה צריכה להציב מקום חלופי.

איילת שקד: כרגע אין מקום חלופי.

איילת שקד: למרות שאין מקום חלופי, המדינה ענתה לבג"ץ ואמרה שעד אפריל 2015 יסגרו את שדה התעופה הרצליה.

איילת שקד: המשמעות של לסגור את שדה התעופה הרצליה ואת שדה דב היא לחסל את ענף התעופה האזרחית במדינת ישראל.

איילת שקד: ברגע שייסגרו השדות האלה מבלי שתהיה אלטרנטיבה במרכז הארץ, לא יהיה שום טעם להחזיק שדות תעופה בחיפה ובראש פינה.

איילת שקד: ענף שלם יחוסל.

איילת שקד: אני הבנתי שזה משפיע גם על ענף החקלאות בגלל מטוסי הריסוס.

איילת שקד: זו חלמאות פושעת, בטח ובטח כשאתה מוסיף לזה את הסיטואציה שתיארת.

איילת שקד: אני חושבת שמאוד חשוב להוריד את מחירי הדיור ולבנות כמה שיותר, אבל יש גבול.

איילת שקד: אי אפשר לבנות על חשבון כל דבר.

איילת שקד: מהוועדה צריכה לצאת קריאה למשרד הפנים - תיכף נדבר על זה - שבינת שוורץ תכנס את המועצה לתכנון ובנייה, תדרוש ארכה מבית המשפט, מבג"ץ כך שהסגירה לא תהיה באפריל 2015, אלא בזמן כזה שמשרד התחבורה ידע להתחייב לתת אלטרנטיבה.

איילת שקד: אי אפשר לשעבד כל תחום במדינה בשביל נדל"ן, למרות שיש בעיית דיור שצריך לפתור.

איילת שקד: צריך לפתור את הבעיה אבל לא על חשבון כל הדברים האחרים.

איילת שקד: אני אשמח לשמוע מה אומרים הנציגים של משרד הפנים והנציגים של משרד התחבורה.

יצחק וקנין: אמרתי בדיון הקודם את מה שאמרתי.

יצחק וקנין: לא אמרתי אותו סתם, אלא מתוך ידיעה ברורה.

יצחק וקנין: הדיון הקודם הוכיח עד כמה אנחנו עם המכנסיים למטה, לצערי הרב.

יצחק וקנין: אין לנו פתרון.

יצחק וקנין: הייתי רוצה לשמוע את אלה שאמונים על כל הדבר הזה, לראות לאן הולכים.

יצחק וקנין: אני מסכים עם כל מילה שאמרה איילת.

יצחק וקנין: אנחנו בצרה רצינית, כיוון שאין לנו פתרונות.

יצחק וקנין: אנחנו מחליטים כרגע לסגור שני שדות התעופה.

יצחק וקנין: אחד מהם הוא שדה תעופה שמלמד טייסים.

יצחק וקנין: אני לא יודע כמה אנשים יודעים, אבל יש לנו חוסר משווע בטייסים.

יצחק וקנין: אין לנו טייסים.

יצחק וקנין: אני אומר את זה בצורה חד משמעית.

יצחק וקנין: אני קצת קרוב לענף הזה.

יצחק וקנין: כאשר אתה לוקח את כל המכלול ואתה רואה לאן זה מוביל, כשאין פתרונות קצה - - מדברים פה שיש ועדה ארצית לתכנון.

יצחק וקנין: אין שם שום החלטות, אני אומר את זה באחריות.

יצחק וקנין: לפי מה שאני יודע נכון להרגע, ההחלטות הן לא - -

אבישי ברוורמן: אנחנו נקבל החלטה במסגרת הכנסת.

אבישי ברוורמן: לפני זה אני רוצה לשמוע.

אבישי ברוורמן: אולי יש פה דעות שונות.

אבישי ברוורמן: אני חושב שהתמונה די ברורה: הרצליה לסגירה, שדה דב לסגירה, כאשר אין שום דבר חלופי.

אבישי ברוורמן: אני רוצה לשמוע אחד אחד.

<משה דן: אני רוצה להעלות כמה נקודות שנוגעות לעניין הרצליה, כי אני לא יודע אם כולם מיושבים על העובדה המאוד פשוטה שב-15.4.2015 יש החלטה לסגור את הרצליה, כלומר לא לתת יותר שירותים בשדה שהוא השדה המרכזי היום במדינת ישראל בכל מה שקשור בתעופה.

<משה דן: אני רוצה לומר כמה דברים.

<משה דן: עשיתי קצת שיעורי בית לפני שהגעתי לדיון היום.

<משה דן: בדקתי בדברי ימי מדינת ישראל כמה פעמים הוקמו פה ועדות חקירה/ ועדות בדיקה/ ועדות חקירה ממלכתיות.

<משה דן: אני לא אלאה אתכם, אבל גיליתי מספר רב מאוד של ועדות שמוקמות.

<משה דן: אנחנו בודקים לאחור מדוע דבר שהיה צפוי ונראה לעין לא טופל כשהוא ממש היה צפוי ונראה לעין והתוצאה מהטיפול בו גרמה לנקודה מסוימת.

<משה דן: אחר כך אנחנו מנסים לבדוק אחורה מה אנחנו יכולים לעשות.

<משה דן: אנחנו יכולים לעשות.

<משה דן: אני תיכף אומר מה אנחנו יכולים לעשות בעניין.

<משה דן: אני רוצה במשך דקה וחצי להעמיד כמה דברים שהם עובדות, הם לא תהיות ליבי שהוצאתי מכאן או משם.

<משה דן: ב-2008 מדינת ישראל נדרשה לשאלה מה היא צריכה לעשות בראייה מערכתית ורבת שנים בנושא של תפרוסת שדות התעופה במדינת ישראל.

<משה דן: פנו לאדם מאוד מכובד בשם הרצל בודינגר, מפקד חיל האוויר לשעבר, וביקשו ממנו לקחת צוות ולעשות עבודה מאוד רצינית על תפרוסת שדות התעופה במדינת ישראל.

<משה דן: הוועדה הזאת ישבה.

<משה דן: היא עלתה למשלם המסים הישראלי הרבה מאוד כסף.

<משה דן: בסופו של דבר היא גם כתבה דוח מאוד מפורט על תפרוסת שדות התעופה במדינת ישראל.

<משה דן: יש משפט אחד שהוא משפט שחוזר כחוט השני בכל אותו דוח.

<משה דן: המשפט הזה בא ואומר שאסור למדינת ישראל לסגור תשתית שהיא תשתית אסטרטגית כמו שדה תעופה, ואם יש כוונה לסגור כזה שדה, צריך ליצור חלופה מתאימה.

<משה דן: תיצרו את החלופה המתאימה, תעבירו את התשתיות.

אבישי ברוורמן: מתי היה הדוח של בודינגר?

<משה דן: ב-2008.

<קריאה: אני הייתי חבר בוועדה הזאת.

<משה דן: לא סוגרים תשתית תעופתית במדינת ישראל בלי להכין לה חלופה מתאימה.

<קריאה: בלי שהחלופה המתאימה עובדת.

<משה דן: החלופה המתאימה עובדת אחרי שהעתקנו את הדברים.

<משה דן: אנחנו לא מדברים רק על ועדת בודינגר.

<משה דן: כאזרחים במדינת ישראל אנחנו מכבדים את החלטות המדינה ומתייחסים ברצינות ראויה להחלטות ממשלת ישראל.

<משה דן: אני אומר דברים שהם עובדות במספר נקודות מאוד מצומצם.

<משה דן: ב-2009 ממשלת ישראל מקבלת החלטה 4463.

<משה דן: דנו בעניין הזה.

<משה דן: זאת החלטה שנמצאת פה בכנסת.

<משה דן: החלטת הממשלה באה ואומרת מפורשות, ואני מצטט: "בחינה וקידום זמינות לשדה תעופה פנים ארצי חלופי לשדה תעופה הרצליה בעין שמר, ובהתחשב באמור - קידום תכנון מפורט".

<משה דן: זאת הנקודה העובדתית הראשונה, אבל זו ממש תחילת הדרך.

<משה דן: ב-2009 קורה דבר מאוד מעניין.

<משה דן: דרך אגב, זה הציר שמסביבו אנחנו יושבים פה.

<משה דן: יושבת הוועדה לתכנון ובנייה שדנה במה שנקרא תמ"ם 5.

<משה דן: המועד הזה של 15.4.2015 הוא לא מועד שמישהו קטף מהעץ, אלא מועד שנקבע בתוך הוועדה הזאת.

<משה דן: הוועדה אמרה שאם הדברים התכנונים לא יגיעו לכדי מימוש, ב-2015 ייסגר שדה התעופה הרצליה.

<משה דן: יש את ה"אבל" שהוא הפתרון לשאלה.

<משה דן: הטענה שאני בא ואומר היא שהרצליה זה לא עניין סגור שצריך להיסגר.

<משה דן: הוועדה הזאת אמרה מפורשות.

<משה דן: יושב ראש הוועדה אומר, וזאת לא אות מתה, כך: "תוך שנה יש לזמן למועצה את נציגי צוות ההיגוי הבין משרדי שיוקם כדי למצוא את החלופה לבחינה וקידום שדה תעופה פנים ארצי חלופי הרצליה באזור עין שמר, על מנת לדווח למועצה הארצית בדבר ממצאי הצוות המקצועי".

<משה דן: ככל הידוע לי, וככל הידוע לעוד הרבה נוכחים שנמצאים פה סביב השולחן, אנחנו לא מכירים צוות בין משרדי שטיפל בעניין ב-2009.

<משה דן: אנחנו לא מכירים עבודה רצינית שנעשתה בעניין הזה.

אבישי ברוורמן: אתה אומר שלמרות החלטות חוזרות ונשנות שאומרות שיש חשיבות לדלא ניידי, יש חשיבות לפיתוח, צריכים שדות תעופה חלופיים.

אבישי ברוורמן: בקשר לחלופי לא נעשה דבר בצורה רצינית.

<משה דן: חד משמעית.

<דרור אלוני: דיונים כאלה התקיימו – גיורא רום ודאי זוכר היטב - על עין שמר.

<דרור אלוני: משרד הביטחון אמר שלא יהיה בעין שמר שדה חלופי, צריכים אותו למטרות ביטחוניות.

<דרור אלוני: שלחו אותנו למצוא אלטרנטיבה.

<דרור אלוני: הבאנו אלטרנטיבה במגידו.

<דרור אלוני: על כל אלטרנטיבה טובה שהבאנו וניתנה על ידי הוועדה, היה מישהו שבשם הביטחון העביר את זה למישהו אחר.

אבישי ברוורמן: דרור, אתה בעל הבית של כפר שמריהו.

אבישי ברוורמן: הייתה לנו שיחה בדיון הקודם - גם גיורא היה - כשהסיכום שלנו היה שמישהו צריך לקבל החלטה לבנות עכשיו סד"ק חלופי כי אנחנו בזמן פציעות.

אבישי ברוורמן: אנחנו עדיין רוצים להתמקד בנושאים האלה מעבר לשדה גדול שיתפתח פה.

<משה דן: הוועדה הזאת אמרה עוד דבר מאוד מעניין.

<משה דן: היא אמרה שיש לה את הסמכות המוחלטת להאריך את מועד הסגירה של שדה תעופה הרצליה.

<משה דן: יש לה, אם יבואו ויסבירו לה מה נעשה.

<משה דן: זה הדבר.

<משה דן: אנחנו קופצים אחורה, כי הייתה גם החלטה 5188 שדיברה בדיוק על העניין הזה.

<משה דן: אני לוקח משפט שאמר גיורא רום בשנה שעברה בוועדה הזאת.

<משה דן: הוא אמר פה כך: "אני רוצה להגיד משהו על התעופה הכללית.

<משה דן: המשמעות של סגירת שדה דב והרצליה לתעופה הכללית הפנים ארצית היא קטלנית".

<משה דן: באותה ישיבה מנכ"ל משרד התחבורה אמר: "סליחה, אני חושב שמחובתי להודיע פה על חודש מאי 2015, מאחר ואין לנו כרגע ולא התחלנו להקים את השדה החלופי - לא עין שמר, לא מגידו ולא מקום אחר.

<משה דן: אני לא יודע איך אפשר להעתיק, אפשר לסגור אם הפגיעה ברורה בתעופה האזרחית.

<משה דן: גיורא ירחיב, אני מקווה, אבל מבחינתנו אנחנו לא ערוכים לשדה חלופי להרצליה".

<משה דן: זאת הנקודה היום.

<משה דן: את הנקודה הזאת צריך לשנות.

אבישי ברוורמן: אנחנו פה בשביל לקדם את הדברים.

אבישי ברוורמן: אני רוצה לשאול את נציגת משרד הפנים.

אבישי ברוורמן: מה שאני שומע הוא שלא ענייני הביטחון הם הבעיה, אלא יש בעיות של תכנון ובנייה .

אבישי ברוורמן: מי אמור לתכנן שדות אלטרנטיביים?

אבישי ברוורמן: האם הוא עושה זאת?

אבישי ברוורמן: מה קורה שם?

<ליאת דופור דרור: משרד הפנים שומר על איתורים לשדות תעופה באמצעות תמ"א 15 – תכנית מתאר ארצית לשדות תעופה.

<ליאת דופור דרור: האיתורים הם איתורים מתאריים, הם לא איתורים מפורטים, כאשר לכל אחד מהאיתורים האלה נאמרה אמירה מפורשת בתמ"א שיש להכין תכנית מפורטת.

<ליאת דופור דרור: מי שאמון על הכנת תכניות מפורטות לשדות תעופה זה משרד התחבורה.

אבישי ברוורמן: יש לנו כבר כמה תכניות לשדות תעופה חלופיים.

<עופר אליישר: אני יכול לתאר את ההשתלשלות , את מה שקרה מאז.

אבישי ברוורמן: איך הגענו לשקע שאנחנו תקועים בו?

<עופר אליישר: אני מצטרף למה שנאמר כאן לגבי המשמעויות של הפסקת הפעילות של שדה תעופה הרצליה.

<עופר אליישר: 95% מהמטוסים הקלים בהרצליה מתוחזקים.

<עופר אליישר: יש גם בית ספר להכשרת טייסים.

<עופר אליישר: אני לא ארחיב על כך.

<עופר אליישר: המשמעות של הפסקת הפעילות בהרצליה והפסקת הפעילות של התעופה הכללית בשדה דב היא קטלנית לתעופה הכללית.

<עופר אליישר: אנחנו פנינו למציאת פתרונות.

<עופר אליישר: עדיין הפתרון שעל השולחן הוא הפתרון של עין שמר בהחלטת הממשלה.

<עופר אליישר: ניסינו לקיים דיונים עם משרד הביטחון על חיים בצוותא של המערכת הביטחונית ומערכת התעופה האזרחית כדי לחסוך בעלויות ולספק משהו יעיל.

<עופר אליישר: הדבר הזה לא התאפשר.

<עופר אליישר: משרד הביטחון הטיל לאו מוחלט על חיים בצוותא.

<עופר אליישר: נאלצנו לחפש פתרון אחר שהוא second best מבחינתנו.

<עופר אליישר: התחלנו לקדם את הנושא של מגידו.

<עופר אליישר: אז נכנס כל הנושא של שדה משלים לנתב"ג.

אבישי ברוורמן: גיורא רום הפציר בי ובסיכום אמר שלא קוראים לזה שדה משלים אלא שדה נוסף.

<עופר אליישר: אנחנו עוסקים במן פאזל של איפה לשים את כל החלקים.

אבישי ברוורמן: לאיזה תאריך אתה מתכוון כשאתה מדבר על הדברים האלה?

אבישי ברוורמן: מתי קורים האירועים האלה שאתה מדבר עליהם?

<עופר אליישר: במהלך 3,4 השנים האחרונות.

איילת שקד: אין לכם כרגע פתרון.

אבישי ברוורמן: אני רוצה שמשרד הפנים ומשרד התחבורה ישימו את נקודת המבט שלהם על השולחן.

<עופר אליישר: כשהתחלנו לגלגל את הפתרון של מגידו נכנס הנושא של השדה הנוסף לטיסות בינלאומיות.

<עופר אליישר: כשנבטים ירד מהפרק בגלל משרד הביטחון התחלנו לקדם את הפתרון של שדה במרחב הצפוני.

<עופר אליישר: הוא מביא לבעיות של חיים בצוותא במרחב האווירי של התעופה הכללית והתעופה המסחרית באזור הצפון.

<עופר אליישר: שוב נתקלנו בבעיות.

<עופר אליישר: כל התהליכים האלה לוקחים הרבה זמן.

אבישי ברוורמן: מר אלישר, אם היית אומר היום - -

<עופר אליישר: אנחנו חוזרים כרגע לקדם את הפתרון של עין שמר.

אבישי ברוורמן: אנחנו היום ב-29 ביולי.

אבישי ברוורמן: מה מצב התקע היום?

<עופר אליישר: אנחנו מקדמים את הפתרון של עין שמר בתור בסיס האם של התעופה הכללית.

אבישי ברוורמן: אתה אומר שהתחלת עם עין שמר, אבל משרד הביטחון זרק אותך.

אבישי ברוורמן: כשעברת למגידו, החבר'ה בסביבה זרקו אותך, ולכן חזרת לעין שמר ואתה מתכוון לקדם בלי משרד הביטחון.

אבישי ברוורמן: זה פחות או יותר הסיפור?

<עופר אליישר: כן.

איילת שקד: יש לי שאלה למשרד הפנים.

איילת שקד: מכיוון שמשרד התחבורה עדיין לא מצא שדה חלופי, מדוע אתם לא מכנסים את המועצה ועונים לבג"ץ על אפריל 2015, על כך שטרם נמצא פתרון חלופי ומבקשים דחייה של שנה?

אבישי ברוורמן: אנחנו נתייחס לזה גם הלאה.

<דרור אלוני: שדה התעופה פועל שם בתוקף צו של שר התחבורה, לא משרד הפנים.

איילת שקד: משרד הפנים צריך לכנס את המועצה.

<דרור אלוני: לא.

<דרור אלוני: הרצליה הוא שדה זמני, הוא לא שדה קבוע.

אבישי ברוורמן: אנחנו ניצור פה בוועדה סיכום לגבי מה הכנסת מציעה לעשות בנושאים האלה ודורשת שייעשה, כי ברור לחלוטין שאנחנו חייבים להיות שם הממריצים.

אבישי ברוורמן: כמו שהמרצנו עם האופניים החשמליים, אנחנו גם נמריץ את משרד הפנים ואת משרד התחבורה.

<ליאת דופור דרור: לעניין כינוס המועצה הארצית.

<ליאת דופור דרור: כמו שנאמר פה, כינוס המועצה הארצית מתייחס רק להיבט הסטטוטורי, לא להיבט התפעולי של השדה.

<ליאת דופור דרור: ההחלטה של המועצה הארצית אמרה שהאזור הזה הוא לא אזור שמתאים לשדה תעופה.

<ליאת דופור דרור: הוא נמצא בלב אזור בנוי, הוא נמצא בלב המטרופולין, הוא עתודה לפיתוח הישובים בתוך המקום, לכן ראוי שהאזור הזה יהיה אזור בנוי, אזור למגורים, כאשר את שדות התעופה אנחנו רואים בשולי המטרופולין.

<ליאת דופור דרור: אנחנו רואים אותם בעין שמר, אנחנו רואים אותם במקומות אחרים.

<ליאת דופור דרור: לבוא ולהגיד: בואו נכנס את המועצה הארצית ונקבע עוד לוחות זמנים, זאת החלטה שמקבלים כשאנחנו יודעים לאן אנחנו הולכים.

<ליאת דופור דרור: אם יש לנו תכנית והיא צריכה עוד שנה או שנתיים כדי להתאשר, אנחנו נכנס - -

אבישי ברוורמן: אני כבר יודע את כיוון ההמלצה שלנו, אבל לאט לאט, פרה פרה.

אבישי ברוורמן: בלי קשר למשרד הביטחון, מתי אתה מכין את התכניות לעין שמר?

אבישי ברוורמן: אתה עובד כמו הסורים על הגדרות, או כמו שעובדים, לצערי, בעזה?

<עופר אליישר: הנחינו את מנכ"ל רשות שדות התעופה לקדם תכנון.

אבישי ברוורמן: אנחנו תיכף נתייחס בסיכום לכך שאנחנו נעקוב ונמריץ.

אבישי ברוורמן: אני רוצה לקבל תמונה נוספת.

אבישי ברוורמן: אני מודה לך, מר אלישר.

<אסף אגמון: אני לא מייצג אף גורם אינטרסנטי.

<אסף אגמון: אני עומד בראש מכון מחקר.

<אסף אגמון: אנחנו מתעסקים במחקר מקצועי בתחום תעופה אזרחית, צבאית וחלל.

<אסף אגמון: כל מה שאני אומר זה על סמך ידע.

<אסף אגמון: אני מתעסק בתעופה כאיש חיל האוויר כבר הרבה מאוד שנים.

<אסף אגמון: גם טסתי בתעופה האזרחית.

<אסף אגמון: הנתונים מקצועיים נטו, לא מונחים על ידי איזה שהוא אינטרס של חברת תעופה, של איל נדל"ן ואף אחד אחר, אלא על סמך מה שאנחנו יודעים מהארץ ומה שאנחנו לומדים מהעולם.

<אסף אגמון: אני מאוד מופתע שבדיון כזה חשוב וכזה דומיננטי - - אני ברוב תמימותי ציפיתי לראות פה את שר התחבורה, או לפחות את מנכ"ל משרד התחבורה, כי זה משהו סופר דופר לעתיד התעופה במדינת ישראל.

<אסף אגמון: אני מבין שזה אחד הנושאים הכי מרכזיים ששר התחבורה או משרד התחבורה צריך לטפל בו.

<אסף אגמון: אני אגיד את הדברים בצורה מאוד לקונית.

<אסף אגמון: סגירת הרצליה ללא מציאת תחליף כולל במרכז הארץ פירושה סוף התעופה הכללית והקלה במדינת ישראל.

<אסף אגמון: כמו שאמר חבר הכנסת וקנין, זה אומר שלא יהיה לנו מקום להכשיר טייסים, ויש לנו מחסור אדיר בטייסים, זה אומר שאנחנו נהפוך למדינה שמי שירצה לטוס על מטוס פרטי זה יהיה כמו לנסוע לעשות סקי כי הוא יצטרך לטוס לאירופה.

<אסף אגמון: אנחנו הופכים למדינה כמו מדינות העולם השלישי.

<אסף אגמון: סגירת שדה דב הרבה יותר חמורה.

<אסף אגמון: סגירת שדה דב זה סוף התעופה הפנים ארצית במדינת ישראל.

<אסף אגמון: חד וחלק.

<אסף אגמון: כל מי שחושב משהו אחר הוא פשוט משלה את עצמו.

<אסף אגמון: כבר היו ניסיונות להפעיל את התעופה האזרחית לאילת מנתב"ג בתקופות ששיפצו שם את המסלולים.

<אסף אגמון: הייתה ירידה דרמטית בכמות הנוסעים.

<אסף אגמון: אני לא מדבר על העלויות שיהיו על חברות התעופה, אני לא מדבר על ההתנגשות עם התעופה הבינלאומית.

<אסף אגמון: אנחנו מדברים היום כאשר אנחנו רואים מה קרה לנו בנתב"ג.

<אסף אגמון: אני לא מבין, או אני מתנגד מאוד להחלטה של משרד הביטחון לסגור את השדה הצבאי בשדה דב.

<אסף אגמון: כאשר כל הארץ שלנו תחת איום של טילים אתה צריך לפזר את התשתיות שלך, אתה לא צריך לשים את הכל ביחד.

<אסף אגמון: לא יוכלו להפעיל את זה.

<אסף אגמון: היום בשדה דב כל רבע שעה ממריא מטוס של חיל האוויר למשימה מבצעית.

<אסף אגמון: אני לא יודע איך הוא יוכל לעשות את זה ממקום אחר.

<אסף אגמון: מישהו התבלבל.

<אסף אגמון: שמו לו שק מצלצלים והוא התבלבל.

<אסף אגמון: זו גם טעות מבחינה ביטחונית.

<אסף אגמון: תחשבו גם שסוגרים את השדה באילת.

<אסף אגמון: שמים שדה בתמנע בעלות של 1.6 מיליארד שקל שלא מתוקצב על ידי המדינה.

<אסף אגמון: אני לא רואה תושב אחד שיסע לבן גוריון, יעבור את כל הבלגן בבן גוריון בשביל לטוס לתמנע ומתמנע עוד חצי שעה לאילת.

אבישי ברוורמן: אני אבקש מניר דגן, מנכ"ל ארקיע, להוסיף בנושא הזה.

אבישי ברוורמן: אתה אומר שהנושא הזה, מעבר לפגיעה בתעופה האזרחית, יפגע בפריפריה, יפגע באילת.

<אסף אגמון: ללא ספק.

אבישי ברוורמן: מה שאתה אומר כרגע זה שבין הריצה מנתב"ג לתמנע אנשים יגידו שחבל ללכת - -

<אסף אגמון: מה שקורה פה, כבוד יושב-ראש הוועדה, זה שהכסף של הנדל"ן שיגע את האנשים.

<אסף אגמון: ראש עיריית אילת לא מבין מה זה יעשה לאילת.

<אסף אגמון: הוא פשוט לא מבין.

<אסף אגמון: הוא חושב שאם הוא יוכל לבנות עוד כמה בתים ותהיה לו עוד ארנונה שם - - זאת מכת מוות לאילת.

<אסף אגמון: 92% מהתיירים באילת הם אזרחי מדינת ישראל.

<אסף אגמון: רק 8% הם תיירים.

<אסף אגמון: ה-92% האלה לא יבואו יותר לאילת.

<אסף אגמון: אני לא מדבר על תושבי אילת שלא יוכלו לנסוע לבדיקת MRI בתל-אביב.

<אסף אגמון: יש היום סידור עם חברות התעופה שהם יכולים לעשות את זה.

<אסף אגמון: אני לא מדבר על זה שהם יהיו עוד יותר מרוחקים ממרכזים רפואיים וממרכזים אחרים.

<אסף אגמון: זו מכת מוות לכל מי שהשקיע במלון באילת.

<אסף אגמון: אנשים לא מבינים את זה.

<אסף אגמון: כשזה יקרה, זה יהיה too late.

<אסף אגמון: אני הייתי בשדה בעקבה לפני חודש.

<אסף אגמון: זה שדה מת.

<אסף אגמון: תמנע יהיה שדה מת.

<אסף אגמון: אף אחד לא יטוס אליו.

<אסף אגמון: מה שהולך להיות פה זה סוף התעופה האזרחית הפנים ארצית של מדינת ישראל, עם כל ההשלכות האחרות.

<אסף אגמון: אני לא מדבר על שתי חברות תעופה פנים ארציות וכל הדברים האחרים.

יצחק וקנין: כל ההחלטות שמתקבלות הן בלי שיקול דעת.

יצחק וקנין: למה?

יצחק וקנין: כי יש בהלה לנדל"ן.

יצחק וקנין: אני לא רוצה להגיד איזה מאכערים יושבים מבחוץ ומבפנים.

יצחק וקנין: אנחנו מקבלים החלטות בלי שום שיקול דעת.

יצחק וקנין: דעתי שלי פה בוועדה הזאת, כמי שקרוב לתחום הזה – תאמין לי, אני מרגיש אחריות כלפי כל התעופה הישראלית - שחייבים להקים ועדת משנה של ועדת הכלכלה שתלווה את הנושא הזה יום ולילה, יום ולילה.

יצחק וקנין: זה הפתרון היחידי לכל החוכא ואיטלולא שראינו פה.

אבישי ברוורמן: הבאת לי רעיון לסיכום.

<ניר דגן: אני אתחיל מפרוטוקול הוועדה אצלך, כבוד היושב-ראש, ביוני 2013: "הוועדה מבקשת לבחון השארת מסלול קיים בשדה דב במרחק 300 מטר".

<ניר דגן: אני לא ראיתי שמישהו ניסה לחבור ולבחון את זה.

<ניר דגן: חילקנו כאן את החלופה.

<ניר דגן: מה שיפה הוא שבחלופה הזאת יש נדל"ן.

<ניר דגן: עם כל הכבוד לנדל"ן שזה עסק מאוד מאוד בוער במדינת ישראל, אני מניח שסביב השולחן הזה אין אפילו אחד שיוכל לקנות דירה במה שייבנה בשדה דב.

<ניר דגן: לא נראה לי.

<ניר דגן: אם יש פה כזה מישהו, אהלן וסהלן.

<ניר דגן: התעופה הפנים ארצית בישראל היא עורק תחבורתי ציבורי.

<ניר דגן: אפשר לבנות בראש פינה, יש שם שדה, וגם באילת.

<ניר דגן: לא חייבים לבנות את הכל בשיא של ה-prime price של מיליון דולר לחדר.

<ניר דגן: יסלחו לי הרצליה, אבל אני אדבר רק על שדה דב.

<ניר דגן: זה ניתוק הפריפריה, זה חיסול עורק תחבורה ציבורי.

<ניר דגן: נכון שזה גם פוגע באינטרסים הכלכליים של חברות התעופה, אבל אני שם את זה בצד.

<ניר דגן: נניח שאני לא אהיה בארקיע.

<ניר דגן: זה דופק את המדינה.

<ניר דגן: זה דופק בעיקר את תושבי הדרום, את תושבי אילת.

<ניר דגן: ראש עירית אילת מודע למה שקורה.

<ניר דגן: היו לו סיבות.

<ניר דגן: הוא יגיד למה הוא לא דיבר עד עכשיו.

<ניר דגן: הוא יתחיל לצעוק עכשיו.

<ניר דגן: הוא גם אומר את זה.

<ניר דגן: הוא מתחיל להבין.

אבישי ברוורמן: אני אצלצל אליו אחרי הישיבה הזאת כדי לשמוע את דעתו.

<ניר דגן: הסיפור הזה של תוספת 5 שעות נוספות לסבב לאדם שיוצא מהבית שלו באזור המרכז - -

יצחק וקנין: הוא לא יצא.

<ניר דגן: הוא לא יצא.

<ניר דגן: זה אומר שהאילתי שנוסע לטיפולים כימותרפיים – זה נשמע דרמה, אבל אלה החיים – לא ייסע.

<ניר דגן: חברים שלי באיכילוב שואלים אותי מה יהיה איתם.

אבישי ברוורמן: הרבה אנשים יגידו שכבר עדיף לנסוע לרודוס.

<ניר דגן: זה יחנוק את אילת, זה גומר את אילת.

<ניר דגן: החלטת הממשלה דיברה על חלופה ראויה.

<ניר דגן: אין חלופה ראויה.

<ניר דגן: אומרים את זה שר התחבורה, משרד התחבורה, מנהל רת"א שיושב פה, מנהל רש"ת, יושב-ראש רש"ת.

<ניר דגן: כולם אומרים: חברים, כשסוגרים את שדה דב העניין מת.

<ניר דגן: התשובה שלהם היא שנשלים עם זה.

<ניר דגן: הם לא אומרים שיש חלופה.

<ניר דגן: החלטת הממשלה אומרת חלופה ראויה.

<ניר דגן: האנשים הנכבדים האלה אומרים: ניר, תשלים עם זה.

<ניר דגן: וואלה, אני לא מוכן להשלים עם זה.

דוד צור: מה בכל זאת החלופה?

<ניר דגן: חבר הכנסת ברוורמן, מילה על החלופה.

<ניר דגן: רידינג לא זז.

<ניר דגן: תחנת הכוח לא זזה.

<ניר דגן: לרידינג אפשר להצמיד טרמינל שגדול פי 4 ממה שהיום.

<ניר דגן: הוא יכול להיות גם בינלאומי.

<ניר דגן: הרחבת החניה גדולה פי 2 ממה שיש היום.

<ניר דגן: אף אחד לא ירגיש כי לא ייבנה שם כלום.

<ניר דגן: יש רדיוס של ביטחון.

<ניר דגן: לא יהיו שם בתים פרטיים.

אבישי ברוורמן: יש גם מקום לנדל"ן.

<ניר דגן: משאירים את המסלול, את רחבת החניה.

<ניר דגן: העורק הזה חי.

<ניר דגן: כל השאר יוצא משם.

<ניר דגן: יש הרבה נדל"ן.

<ניר דגן: לא 100% ממה שיש היום, אבל המון נדל"ן.

<רינה מיוחס: די הייתי מופתעת מהדחיפות של הדיון שנקבע להיום, כיוון שהנושא של שדה דב, לפחות שדה דב, מתנהל כבר 25 שנה.

<רינה מיוחס: יותר הייתי מופתעת לשמוע את דבריו של ניר דגן, שמנהל מו"מ על הפיצויים שארקיע מבקשת מהמדינה עבור נתח קרקע מאוד מאוד זעיר בשדה דב, זאת מבלי להעלות אף פעם במשך 25 שנה כל טענה בדבר מכת המוות לתחבורה האווירית במדינת ישראל.

<רינה מיוחס: אף אחד מהטיעונים שנשמעו מסביב לשולחן המכובד הזה לא נשמעו אף פעם.

<קריאה: לא נכון.

<ניר דגן: את מערבבת שני תחומים שונים.

<רינה מיוחס: עכשיו לגופם של דברים.

<רינה מיוחס: אני רק רוצה להזכיר שכאשר נעשה הסכם יותר מפעם אחת בין משרד הביטחון, מינהל מקרקעי ישראל ומדינת ישראל למנהלים של הגוש הגדול, היה לחץ גדול מאוד מבית המשפט שייתן מועד לפינוי שדה דב.

<רינה מיוחס: המדינה סירבה לתת מועד לפינוי שדה דב, כי לא ידענו מה יהיה המועד שבו נוכל להתחייב לגביו.

<רינה מיוחס: הצלחנו להתנהל ככה למעלה מ-20 שנה.

<רינה מיוחס: היה לחץ גדול מאוד מבית המשפט.

<רינה מיוחס: הלחץ הזה היה מוצדק, כיוון שמדברים בקרקע פרטית.

<רינה מיוחס: כאשר אנחנו מדברים בקרקע פרטית שיותר מ-25 שנה מנהלים לגביה רישומים, כשלאנשים יש רכוש שהם רוצים מתי שהוא לממש אותו - רובם כבר לא בחייהם אלא לאחר מותם - המדינה אינה יכולה לבוא ולהגיד שאין לה פתרון לשדה התעופה ולנמק את זה בכך שהיא אינה מפנה את השדה.

אבישי ברוורמן: גברת מיוחס, אני מבין את מה שאת אומרת ואני מקבל.

אבישי ברוורמן: אני מוציא אותך, גברת מיוחס, לרגע מתפקידך כפרקליטה.

אבישי ברוורמן: נניח את יושבת בכיסא שלי כנציגת ציבור.

אבישי ברוורמן: הדיון פה היה על מדינת ישראל.

אבישי ברוורמן: בדיון הקודם היה ברור שהתלות שלה בנתב"ג זאת הפקרות, כי ראינו כמה אנחנו גם שם תלויים לפעמים על בלימה.

אבישי ברוורמן: כבר שנים היא מדברת על שדה חלופי ולא עוברת.

אבישי ברוורמן: נעזוב עכשיו את זכויות הפרט, שאני מקבל אותן.

אבישי ברוורמן: חשוב כל הפיתוח של תל אביב והגוש הגדול.

אבישי ברוורמן: מעבר לזה שהיא תלויה בנתב"ג ולא בונה עוד שדה תעופה בינלאומי, היא גם פוגעת בתעופה האזרחית.

אבישי ברוורמן: יש פה גם את הנימוק - הייתי שנים בדרום - שכל השעות בין תמנע לנתב"ג עלולות לפגוע בפריפריה.

אבישי ברוורמן: אם היית יושבת בכיסא אחר, האם לא היה היגיון ללכת לגוש הגדול אבל להשאיר משהו כרגע עד שיבנו את עין שמר או משהו אחר?

אבישי ברוורמן: האם כדאי רק בגלל הדבר הזה להחזיק את ישראל על בלימה ולא להתחיל, מה שתמיד הגיוני – "פתוח סגור פתוח", אמר יהודה עמיחי – בלפתוח ואז לסגור?

<רינה מיוחס: הנושא של פינוי שדה דב כאשר מדברים על הפסקת פעילות בסוף 2016 ופינוי השדה ב-2018 - -

אבישי ברוורמן: זה שהיו מחדלים בעבר - -

<רינה מיוחס: אדוני, אני לא מדברת על מחדלי העבר.

רוברט אילטוב: זה הרבה קודם.

<רינה מיוחס: אני מדברת על סוף פעילות 2016, פינוי - 2018.

<אורי סירקיס: יש תאריך אמצע.

<אורי סירקיס: ב-2016 פינוי התעופה האזרחית.

<רינה מיוחס: לא פינוי.

<אורי סירקיס: חיל האוויר התחייב שהוא מסיים שם את פעולתו ב-2017.

<רינה מיוחס: נכון.

<אורי סירקיס: זאת גם שאלה שהייתי שמח להפנות ליושב-ראש.

<אורי סירקיס: למה לא לאחד את התאריכים?

<אורי סירקיס: זאת סתם שאלה של חלם.

<אורי סירקיס: אם חיל האוויר ממשיך - -

<רינה מיוחס: ההסכמה הייתה שהפעילות הצבאית לא מחויבת להתפנות לפני תום הפעילות האזרחית.

<רינה מיוחס: צריך להיות ברור לכולם למה עמדו השיקולים האלה על השולחן.

<רינה מיוחס: הנושא הזה של פינוי שדה דב או הפסקת פעילות הוא לא משהו שהתקבל במחטף.

<רינה מיוחס: היו אין ספור דיונים אצל מנכ"ל משרד הראש הממשלה.

<רינה מיוחס: נבחנו חלופות.

אבישי ברוורמן: תראי, אני יושב פה.

אבישי ברוורמן: יש לי כבוד לאזרחי מדינת ישראל.

אבישי ברוורמן: למרות שאני חבר כנסת והייתי שר, אני די בוש בממשלות ישראל.

אבישי ברוורמן: אני לא מדבר פה מבחינה פוליטית.

אבישי ברוורמן: לצערי, לגבי 70% מהחלטות הממשלות שום דבר לא קורה.

אבישי ברוורמן: היו פה החלטות.

אבישי ברוורמן: זה ביזיון.

אבישי ברוורמן: זה שהדברים לא הוחלטו אני מסכים איתך וזה ביזיון.

אבישי ברוורמן: היו צריכים לפתור אותם.

אבישי ברוורמן: אנחנו נמצאים היום במצב שגם האירוע הביטחוני, המלחמה חידדו אותו.

אבישי ברוורמן: עכשיו השאלה אם אנחנו יכולים להשתמש באירוע הביטחוני הזה ובלחץ הזה כדי לפתור ולמצוא חלופה כך שישראל לא תהיה על בלימה בנתב"ג.

אבישי ברוורמן: אולי בשביל זה לדחות משהו בשדה דב , למצוא פתרונות בהרצליה.

אבישי ברוורמן: צריך לעשות את זה בחוכמה.

אבישי ברוורמן: על זה אנחנו מדברים.

<רינה מיוחס: בנושא של פינוי שדה דב, אם הוא ייעשה ב-2018 אם לאו, קצת מאוחר מידי לדון כי יש פסק דין של בית המשפט שקובע שזה המועד שבו שדה התעופה דב יתפנה.

<רינה מיוחס: לעניין שדה התעופה הרצליה.

<רינה מיוחס: פסק הדין אומר את מה שהוא אומר תוך שהוא סוקר את כל הפעילות שנעשתה בעניין הזה.

<רינה מיוחס: כל חברות התעופה היו מודעות לדיונים.

<רינה מיוחס: הדיונים האלה התפרסמו בעיתונות.

<רינה מיוחס: לא מצאתי אפילו נציג תעופה אחד מכל אלה שיושבים פה ומדברים על מכת מוות ועל קטסטרופה, שטרחו להגיע לדיונים בבית המשפט.

<רינה מיוחס: אני חושבת שצריך להביא בחשבון אם אין בניצול המומנטום הזה איזה ניצול ציני של המצב כדי להשיג יתרונות אחרים.

<רינה מיוחס: יש פסק דין .

<רינה מיוחס: פסק הדין קובע את אשר הוא קובע לגבי שדה דב.

<רינה מיוחס: במעט ידע שיש לי בתכנון ובנייה - הייתי חברה הרבה מאוד שנים במועצה הארצית כנציגת שר המשפטים- אני סבורה שלעניין שדה התעופה הרצליה הפתרון הנכון הוא הגשת בקשה למועצה הארצית לתכנון ובנייה להארכת המועד.

<רינה מיוחס: זה התפקיד של המועצה הארצית.

<רינה מיוחס: צריך לפעול על פי זה.

<רינה מיוחס: זה מה שצריך לעשות.

אבישי ברוורמן: גברת מיוחס, את אומרת ששדה דב נגמר, הרצליה אפשר לדחות ולפתור.

<רינה מיוחס: לא אמרתי שאפשר, אמרתי שזה לא השולחן שבו ניתן לפתור את הרצליה.

<אורי סירקיס: אני מצטרף לדברים שגם אסף - -

אבישי ברוורמן: אני שואל את מה ששאלה הגברת מיוחס.

אבישי ברוורמן: איפה הייתם?

אבישי ברוורמן: מה פתאום באתם עכשיו שיש מלחמה, חיל אוויר?

אבישי ברוורמן: איפה הייתם כל השנים?

<אורי סירקיס: כשהיו הדיונים האלה - גברת מיוחס תתקן אותי - נאמר לנו שיש זמן סביר לפינוי.

<אורי סירקיס: יום אחד הודיעו לנו שזה ב-2016.

<אורי סירקיס: להודיע היום על פינוי בעוד שנתיים זה לא זמן סביר.

<תמי כורם: זה הסכם מ-2007.

אבישי ברוורמן: אני נכנסתי לפוליטיקה ב-2006.

אבישי ברוורמן: אני כל הזמן שומע את הדיונים האלה.

<ניר דגן: החלטת הממשלה היא מאוקטובר 2012.

<תמי כורם: יש החלטות קודמות.

אבישי ברוורמן: איך פותרים את הבעיה עכשיו?

<אורי סירקיס: אני רוצה לחדד שתי נקודות.

<אורי סירקיס: אחת ברמה הטקטית, השנייה ברמה האסטרטגית.

<אורי סירקיס: יש פה איזה שהוא משולש.

<אורי סירקיס: אחד זה הפינוי של התעופה האזרחית, השני זה הפינוי של חיל האוויר, השלישי זה השדה האלטרנטיבי באילת.

<אורי סירקיס: חייבים שכולם יהיו באותו תאריך.

<אורי סירקיס: על זה אחראי משרד הביטחון, על זה אחראי משרד התחבורה.

<אורי סירקיס: צריך שיהיה תאריך אחד.

<אורי סירקיס: כדאי שיקבעו.

<אורי סירקיס: חיל האוויר הודיע שהוא הולך לפנות את השדה הזה ב-2017.

<אורי סירקיס: אם יש פינוי, שיהיה תאריך אחד.

אבישי ברוורמן: מה לגבי הנושא על הפרק?

<אורי סירקיס: צריך לזכור שההתארגנות בתעופה מבחינת ציוד, מבחינת הכשרה של טייסים היא לא התארגנות של מה בכך.

<אורי סירקיס: אנחנו צריכים להניח הנחת עבודה.

<אורי סירקיס: הנחת העבודה שלנו אומרת שצריך לפעול לאורה של החלטת הממשלה.

<אורי סירקיס: זה אומר שנמכור את מטוסי ה-ATR שברשותנו.

<אורי סירקיס: אי אפשר לקיים תעופה באמצעות ATR מנתב"ג.

<אורי סירקיס: אנחנו חווינו את זה שנה שעברה, כאשר הפעלנו עבור אל על שתי טיסות יומיות שנועדו לשרת תיירים שהגיעו מחו"ל.

<אורי סירקיס: זמן ההסעה וההמתנה בנתב"ג היה זהה לזמן הטיסה.

<אורי סירקיס: מפסידים על כל טיסה כסף.

אבישי ברוורמן: אתה בעצם מחזק את מה שאמר אסף אגמון וניר דגן.

<אורי סירקיס: זה אומר שנצטרך למכור את מטוסי ה-ATR, להצטייד בציוד.

<אורי סירקיס: ההחלטה, ככל שתתקבל, צריכה - -

אבישי ברוורמן: לקחת בחשבון את המשמעויות.

<שי פופר: כבוד היושב-ראש, חברי הכנסת, תודה רבה לכם.

<שי פופר: אני חושב שרוב הדברים הוצגו יפה מאוד על ידי חברי הכנסת שקד, וקנין ועל ידי הדוברים הקודמים.

<שי פופר: אנחנו לא מדברים כרגע על המחדלים שנעשו.

<שי פופר: אנחנו לא מדברים על פשלות שהיו.

<שי פופר: אנחנו רוצים לחזק את התחושה של האסון שמתרחש ובא על התעופה הפנים ארצית, עם כל המשמעויות של זה לא רק על אילת אלא גם על ראש פינה, חיפה ,הצפון, החברות שעוסקות בכך ואלפי העובדים שעוסקים בכך, ועל התעופה הכללית, הטייסים בכל אותן עשרות פעילויות שעוד לא הוזכרו.

<שי פופר: לוועדה זה בהחלט מוכר, כי בפרוטוקול של יוני 2013 זה מוזכר היטב - כיבוי, טיסות אמבולנס ודברים אחרים.

<שי פופר: אני רוצה לקפוץ לנושא של הפתרונות.

<שי פופר: אנחנו שמחים שיש מחשבות חוזרות על הנושא של עין שמר.

<שי פופר: הנושא של עין שמר הוא לא פתרון מושלם מבחינת התעופה הכללית.

<שי פופר: הוא בוודאי לא פתרון מושלם מבחינת הפנים ארצית.

<שי פופר: כיוון שאנחנו מודעים לכל הדברים שקורים, אנחנו רוצים רק לבקש שהוועדה תעמוד על כך שעד שעין שמר לא פעיל לא סוגרים את שדה דב ואת הרצליה.

<שי פופר: צריך לתת התייחסות לנושא המסוקים שחייבים להיות קרובים לכרך.

<שי פופר: אני רוצה להעיר על שתי הערות שנאמרו קודם.

<שי פופר: משרד התחבורה מתעלם מכל מה שקורה, מתעלם מהדברים החשובים שנאמרו פה בוועדה לפני שנה.

<שי פופר: הקהילייה הבינלאומית כתבה מכתב לשר התחבורה לפני כחודש.

<שי פופר: היא נזעקה כשהיא שמעה מה קרה פה.

<שי פופר: סגן נשיא IAOPA העולמי כתב מכתב.

<שי פופר: גם מזה מתעלמים.

<לאה ורון: בקשר למה?

<שי פופר: בקשר לנזק הבלתי הפיך.

<שי פופר: תעופה, כמו שנאמר פה, זה בלתי הפיך.

<שי פופר: קהיליית התעופה הבינלאומית, שנקראת ה-IAOPA, כתבה מכתב לשר התחבורה, הציעה את עזרתה ואת הניסיון שלה כדי למנוע פה נזק קטסטרופאלי לעתיד.

אבישי ברוורמן: על מה?

אבישי ברוורמן: תהיה ספציפי.

<שי פופר: אני אישית לא קיבלתי את המכתב.

אבישי ברוורמן: אני מציע שכשתקבל את המכתב תחלק אותו לנו.

<שי פופר: המכתב נכתב לשר.

אבישי ברוורמן: האם המכתב אומר שאם סוגרים את שדה תעופה הרצליה יש נזק לתעופה האזרחית?

<שי פופר: בפירוש כן.

אבישי ברוורמן: מר חלפון, אם יש מכתב כזה - -

<שי פופר: יש מכתב כזה.

<שי פופר: אני ביררתי.

אבישי ברוורמן: אני מבקש שתעביר כדי שנחלק לחברים.

<שי פופר: נאמר פה לגבי הצפיפות, הצרכים, הנדל"ן והדיור.

<שי פופר: כל הדברים חשובים.

<שי פופר: כולנו מסתובבים בעולם.

<שי פופר: הסיטי של לונדון, הואן נייס בלוס אנג'לס ולה גוארדיה בניו יורק ממוקמים במקומות יותר צפופים, עם קרקע לא פחות יקרה.

<שי פופר: אנחנו חייבים להגן על הנכסים שלנו, כי גם אפשר לבנות בפארק הירקון ואף אחד לא חושב לעשות את זה.

<משה ליפקה: אנחנו שומעים בשקט את הדוברים.

<משה ליפקה: יש כאן עיוות גמור של העובדות והמציאות.

<משה ליפקה: אין שום קשר בין מה ששמעתי כאן למציאות האמיתית.

אבישי ברוורמן: אתה גם אזרח ציוני.

אבישי ברוורמן: תסתכל על הבעיה שהצגנו כאן.

אבישי ברוורמן: תמליץ לנו על פתרון מחוץ לקופסא.

<משה ליפקה: הייתי מעורב בכל מה שקשור לשדה התעופה באילת לפני 25 שנה.

<משה ליפקה: התהליך שם התחיל דווקא בגלל עניין בטיחותי, בגלל עניין התיירות שהוא מאוד חשוב.

<משה ליפקה: כולם מדברים על האסון המתרגש ובא עלינו.

<משה ליפקה: לא אסון, לא מתרגש ולא בא עלינו.

<משה ליפקה: באתונה, שיש לה הרבה איים וצריך לטוס להרבה מקומות, לוקח 55 דקות טיסה לשדה התעופה הפנים ארצי.

<משה ליפקה: הוא היה פעם במרכז העיר.

<משה ליפקה: הוא יצא משם.

<משה ליפקה: כדי לטוס בטיסה בינלאומית ובטיסה פנים ארצית ביוון צריך לנסוע 55 דקות מהעיר.

<משה ליפקה: אף אחד לא אמר שקרה אסון לתיירות של יוון.

<משה ליפקה: קרה להם אסון כלכלי.

<משה ליפקה: בטוקיו נוסעים 3 שעות מנריטה לעיר.

<משה ליפקה: מה האסון הגדול פה?

<אסף אגמון: יש את האנדה חצי שעה מהעיר.

<אסף אגמון: הייתי בטוקיו 3 שנים.

<משה ליפקה: אני לא נמצא פה לבד.

<משה ליפקה: נמצאים פה חבריי שהם מנהלים מטעם בית המשפט.

<משה ליפקה: אנחנו ממונים על ידי בית המשפט.

<משה ליפקה: אנחנו נאמנים של 3000 בעלים פרטיים.

<משה ליפקה: במקום שתראה פה 3000 אנשים, אתה רואה פה 5 עורכי דין שבית משפט מינה לטפל באינטרסים שלהם.

<משה ליפקה: זה נמשך כבר 42 שנה.

<משה ליפקה: התיק הזה הוא משנת 1972.

<משה ליפקה: זאת לא טעות.

<משה ליפקה: יש שני הסכמים שהמדינה חתמה עם הבעלים האלה.

<משה ליפקה: בית המשפט אישר אותם, נתן להם תוקף של החלטה של בית משפט.

<משה ליפקה: אני מציע שהוועדה לא תשנה החלטות של בית משפט.

<משה ליפקה: אדוני היושב-ראש, היית נשיא אוניברסיטת בן גוריון.

<משה ליפקה: אתה יודע כמה קשה לקבל תרומה של מיליון דולר, אתה יודע לכמה ארוחות ערב צריך ללכת.

אבישי ברוורמן: אל תלמד אותי על הדבר הזה, כי התרומה הכי גדולה שקיבלתי הייתה שווה 550 מיליון דולר.

אבישי ברוורמן: נפטר אדם בן 104 וחצי.

אבישי ברוורמן: האדם פנה אלי.

אבישי ברוורמן: לא ארוחות ערב ולא כלום.

<משה ליפקה: אתה יודע כמה קשה לקבל 5 מיליון דולר תרומה.

<משה ליפקה: זה קשה.

<משה ליפקה: צריך לנסוע, לארח וכו'.

<משה ליפקה: 3000 הבעלים האלה נתנו למדינה מיליארד וחצי דולר.

<משה ליפקה: זאת לא טעות.

<משה ליפקה: זה קצת מפתיע אתכם.

אבישי ברוורמן: תעביר את החישוב הזה לחברי הוועדה.

<משה ליפקה: אני אתן לך את החישוב הזה.

<משה ליפקה: הבעלים הפרטיים נתנו למדינה במתנה תרומה של מיליארד וחצי דולר.

<משה ליפקה: בערכים של היום זה עוד יעלה, מפני ש-50% מכל מה שהם מקבלים הולך למדינה.

<משה ליפקה: יש על זה פסקי דין.

<משה ליפקה: לפני מספר חודשים או כמעט שנה הוספנו עוד כסף.

<משה ליפקה: להחלטה על הפינוי ביוני 2016, אולי אפילו קודם, של שדה דב יש אלטרנטיבה בבן גוריון.

<משה ליפקה: מי שיצא לשטח יראה את החפורים מכינים את האלטרנטיבה כדי לתת לזה פתרון.

<משה ליפקה: אנחנו משתתפים בהוצאה הזאת.

<משה ליפקה: חוץ ממיליארד וחצי דולר אנחנו משתתפים גם בתוך ה-230 מיליון שקל.

<משה ליפקה: לגבי נתב"ג.

<משה ליפקה: נתב"ג.

<משה ליפקה: לא סגרו את נתב"ג.

<משה ליפקה: שר החוץ האמריקני נחת בנתב"ג, בריטיש איירווייס המשיכה לטוס.

אבישי ברוורמן: עזוב, היה לנו דיון על זה בשעה הקודמת.

<משה ליפקה: הבעיה היא לא סגירת נתב"ג.

<משה ליפקה: נתב"ג זה שדה בינלאומי.

<משה ליפקה: אם צריכים שדות תעופה אחרים, יכולים לעשות.

<משה ליפקה: רק מילה על מערכת הביטחון.

<משה ליפקה: אני מאמין בכל מה שהם עושים.

<משה ליפקה: מה שקרוי היום רעות ומודיעין היה שטח אש.

<משה ליפקה: הצבא לא הסכים להוריד את שטח האש.

<משה ליפקה: יום אחד הוא ביקש שנעשה שכונת מגורים.

<משה ליפקה: זה היה לפני עשרים וכמה שנים.

<משה ליפקה: אמרנו שאין בעיה, שהשטח הזה, איפה שהיום רעות, זה השטח המיועד.

<משה ליפקה: למחרת הוא לא היה שטח אש.

<משה ליפקה: יש פתרונות.

<משה ליפקה: בסביבה שלנו יש מספיק שדות תעופה.

<משה ליפקה: איך אמר האיש החביב הזה?

<משה ליפקה: חיים בצוותא .

<משה ליפקה: יכול להיות.

<משה ליפקה: צריך לחיות בצוותא.

<משה ליפקה: יש פתרונות.

<משה ליפקה: אי אפשר לבוא ולהגיד, אחרי שכבר יש פסקי דין, שיקרה כך וכך.

<משה ליפקה: שאף אחד לא ייקח על עצמו את האחריות שיהיה בלב אזור מגורים שדה תעופה.

<משה ליפקה: אם יום אחד, חלילה, יקרה שם אסון, יהיו פה 20 ישיבות בשאלה איך לא סגרנו, איך לא עשינו וכו'.

<משה פדלון: אני מחזיק פה מסמך של רשות שדות התעופה משנת 2000, שבו הם יוצאים עם תכנית אופרטיבית להעתקת שדה תעופה הרצליה.

<משה פדלון: אנחנו היום 15 שנה אחרי שלא נעשה שום דבר.

<משה פדלון: אני שואל למה.

<משה פדלון: התקבלו החלטות, זה עבר למנכ"ל משרד התחבורה, אבל לא נעשה שום דבר.

<משה פדלון: אנחנו מגיעים לחוצים כדי לתת פתרונות.

<משה פדלון: אני מחזיק בידי דוח שנקרא "שדה תעופה הרצליה - ניתוח סיכונים תעופתיים".

<משה פדלון: הדוח משנת 2000.

<משה פדלון: כתבו אותו אבנר ירקוני, אבי הורוביץ וראובן סולן, שהם מומחים מתחום התחבורה.

<משה פדלון: אני רוצה לצטט.

<משה פדלון: "המומחים מזהירים כי התרחיש החמור של התרסקות מטוס בחצר בית ספר הומה ילדים, בפארק גדוש נופשים או במתקן ספורט אינו סיפור דמיוני.

<משה פדלון: הוא אפשרי, הוא צפוי, הוא יתרחש.

<משה פדלון: הם קובעים כי מדובר בשדה התעופה המסוכן ביותר בישראל".

איילת שקד: מי הזמין את הדוח?

<משה פדלון: אנחנו הזמנו את הדוח.

איילת שקד: עיריית הרצליה?

<משה פדלון: כל הרשויות הזמינו את הדוח.

<גיורא רום: הם לא מומחים ולא נעליים.

<גיורא רום: אלה 3 ספורטאים שכתבו דוח.

<גיורא רום: זה דבר בלתי אחראי.

<גיורא רום: כל המנהג הזה שכל אחד מסתובב עם המסמכולוגיה שלו היה לי כבר לזרא.

<גיורא רום: ככה לא מטפלים בבעיה.

<גיורא רום: כל אחד יכול לבוא עם תיק מסמכים ואנחנו נשב עד כניסת השבת.

<גיורא רום: כל אחד מביא את מסמך המחמד שלו.

<משה פדלון: אני מביא עובדות.

<משה פדלון: בכל כמה חודשים מתרסק מטוס קל בהרצליה.

<גיורא רום: זאת לא עובדה.

<שי פופר: זה שטויות במיץ עגבניות.

<שי פופר: 66 שנה לא הייתה התרסקות אחת.

<משה פדלון: אתה משקר פה בפני הוועדה?

<שי פופר: אף אזרח לא נפגע ב-66 שנה.

<משה פדלון: בינואר האחרון התרסק.

<משה פדלון: "השדה אינו מתאים למשימותיו.

<משה פדלון: הטיסה פה היא מפגע בטיחותי חמור - החל מחניית המטוסים, עבור להמראה וכלה בנחיתה".

<משה פדלון: אני רוצה לחזור לינואר 2014.

<משה פדלון: מטוס קל התרסק כ-300 מטר קו אווירי ממעונות יום עם 75 ילדים.

<משה פדלון: זה נכון או לא נכון?

<שי פופר: זה נכון מאוד.

<משה פדלון: אז למה אתה אומר שלא התרסק?

<משה פדלון: אתה מחכה לאסון הבא?

<שי פופר: 66 שנה לא נפגע אף אזרח.

<שי פופר: זאת עובדה.

<משה פדלון: אתה לא יודע.

איתן גינזבורג: אז מה אם לא נפגע אזרח?

איתן גינזבורג: היו תאונות.

<משה פדלון: מתרסקים מטוסים כל מספר חודשים.

<משה פדלון: גם לפני כחודש הייתה איזו שהיא נחיתה לא טובה.

אבישי ברוורמן: אתה בעד לסגור את העסק הזה מהר?

<משה פדלון: ודאי.

<משה פדלון: מבחינה בטיחותית.

<דרור אלוני: הוועדה הזאת מוצאת את עצמה חסרת יכולת להניע תהליכים, משום שגם היא, בראשות חבר הכנסת אופיר אקוניס ושאמה, ניהלה דיונים כאלה ולא קידמה דבר.

<דרור אלוני: למרות שהגיע שר התחבורה, ולמרות שהגיע מנכ"לו והצהירו, דבר לא התקדם.

<דרור אלוני: אני רוצה לומר שהשדה בהרצליה, חברת הכנסת הנכבדה, אינו חלופי לשדה דב מבחינת התפקידים והמשימות שלו.

איילת שקד: לא אמרנו שהוא חלופי.

<דרור אלוני: הוא אינו משרת את אותן מטרות.

איילת שקד: אנחנו יודעים.

אבישי ברוורמן: אף אחד לא אמר את זה.

<דרור אלוני: שדה התעופה בהרצליה נמצא על קרקע חקלאית בבעלות רשות מנהל מקרקעי ישראל, בחכירה של רשות שדות התעופה, כאשר כל המבנים שנמצאים בו נבנו שלא בהיתר.

<דרור אלוני: אנחנו נמצאים היום במצב שבו רשות שדות התעופה קיבלה מהוועדה המחוזית תל אביב אפשרות להסדיר את נושא הבנייה, אבל החליטה שלא לטפל בנושא הזה בגלל העלויות שכרוכות בנושא.

<דרור אלוני: מדוע אדמה חקלאית התאימה בזמנו לשדה תעופה?

<דרור אלוני: זה שימש את המטוסים של חיל האוויר בשנות ה-50 שהוא קיבל מארצות הברית כמחסנים, אחר כך את בית הספר לנ"מ של חיל האוויר, אחר כך מנחת למטוסי ריסוס.

<דרור אלוני: זה היה הבית של כימניר.

<דרור אלוני: אדמה חקלאית, ריסוס חקלאי, אלה היו השימושים.

<דרור אלוני: אני מציע לבדוק כמה טייסים משרתים היום את האינטרסים האסטרטגיים של מדינת ישראל שהוכשרו בשדה התעופה בהרצליה.

<דרור אלוני: אני רוצה לבדוק מי התלמידים שלומדים בבתי הספר הפרטיים לטיסה.

<דרור אלוני: אני מציע לבדוק אם אלה דור העתיד של טייסי אל-על, ארקיע וישראייר.

<קריאה: כ-5% אחוז מחברנו הם - -

<דרור אלוני: הם חברים באיגוד.

<קריאה: לא, בחברות.

<דרור אלוני: השדה הזה פועל ללא היתר.

<דרור אלוני: הוא אינו חלק מתכנית המתאר הארצית לשדות תעופה.

<דרור אלוני: הוא פועל בתוקף צו זמני של שר התחבורה.

<דרור אלוני: שר התחבורה יכול לבטל את הצו, יכול להאריך אותו.

<דרור אלוני: במידה וזה יהיה, תצטרך רשות שדות התעופה להכין תכניות.

<דרור אלוני: לא עולה על הדעת שרשות ממשלתית בונה, פועלת מתוך מבנים לא חוקיים.

<דרור אלוני: אתם מבינים את המשמעות של הדבר הזה?

<דרור אלוני: כשאזרח פשוט בונה מחסן אתם יוצאים מכליכם להרוס אותו.

<דרור אלוני: הרפורמה שלכם לא מסדירה את המוסכים שבנויים בלי היתר.

<דרור אלוני: תקראו לסדר את רשות שדות התעופה, תקראו לסדר את משרד התחבורה, את רשויות התכנון.

<דרור אלוני: חבר'ה, תפנו את השטח הזה.

<דרור אלוני: זה לא הייעוד שלו.

<קריאה: או שיסדירו אותו.

<דרור אלוני: או, לחלופין, תסדירו אותו.

<דרור אלוני: נראה אתכם מסדירים אותו.

<דרור אלוני: אין אחד שיהיה מסוגל במדינת ישראל להסדיר את הדבר הזה.

<דרור אלוני: אחת האלטרנטיבות שנקבעה לפני מספר שנים לא קטן אמרה שהשדה צריך לעבור לעין שמר.

<דרור אלוני: לא יכול להיות שבתוך ממשלת ישראל גוף אחד כובל את הגוף האחר, יושבים באותו שולחן ממשלה, מפריעים אחד לשני לעבוד, כאשר בסוף זה מגיע לפתרון החירום שפה.

<דרור אלוני: אתם מטרטרים מאות אלפי אזרחים כי הממשלה לא מסוגלת לתפקד.

<דרור אלוני: תחזירו את הדברים לשולחן שלכם, חברת הקואליציה.

איתן גינזבורג: אני מתנצל בשם ראש העירייה, זאב ביילסקי, שלא יכול היה להגיע.

איתן גינזבורג: אי אפשר לחשוד שיש לנו אינטרסים נדל"נים.

איתן גינזבורג: אנחנו מדברים רק על איכות חיים.

איילת שקד: לא אמרתי שיש לכם אינטרסים נדל"ניים, אמרתי שהמדינה רוצה לבנות, רוצה להגדיל את היצע הנדל"ן, ובצדק, רק שזה לא צריך להיות על חשבון שירותים אחרים לאזרחים.

איתן גינזבורג: אני מסכים איתך.

איתן גינזבורג: אני חושב שגם את תסכימי שקיומו או הקמתו של שדה תעופה בלב אזור עירוני מפותח, בלב אזור של עשרות ומאות אלפי תושבים במרכז הארץ הוא לא הפתרון הנכון.

<קריאה: משרד התחבורה צריך להציג חלופה הולמת.

איתן גינזבורג: במקום להגיד שיש בעיה, צריך פשוט להביא חלופה רצינית אחת.

איתן גינזבורג: דיברו על עין שמר, דיברו על מגידו.

איתן גינזבורג: המועצה האזורית מגידו הסכימה לכך.

איתן גינזבורג: עין שמר לא רחוק מאזור המרכז, מאזור חדרה.

איתן גינזבורג: יש פתרונות.

איתן גינזבורג: רת"א יודעים מזה, משרד התחבורה יודעים מזה.

איתן גינזבורג: יש פה מחדל של ממשלת ישראל לדורותיה שלא עשתה שום דבר.

איתן גינזבורג: יודעים שעוד שנה וחצי מגיע מועד הפינוי, רק אז מתעוררים ויש חירום.

איתן גינזבורג: רבותיי, היה לכך הרבה זמן.

איתן גינזבורג: כמו שיודעים במדינת ישראל לפעול בעיתות חירום, אז הגיעה עת חירום.

איתן גינזבורג: תפעלו להעתקת השדה הזה.

איתן גינזבורג: על פי הנחיית בית המשפט זה לא יישאר שם.

איתן גינזבורג: הדיונים שהתקיימו כאן, התקיימו.

איתן גינזבורג: אני לא מתייחס לשדה דב כי אני לא יודע מה קורה שם, אבל בהרצליה שדה התעופה הזה - -

אבישי ברוורמן: מקס ליפמן נתן את כל המרחקים מנריטה, אבל הוא שכח את דאלאס, הוא שכח שיש נשיונל.

<רחל זכאי: אני אשאר בארץ.

<רחל זכאי: אנחנו לא מכירים.

<רחל זכאי: אני מודה בזה שגם אני ציונית.

<רחל זכאי: רוב שנותיי היו בשירות המדינה.

<רחל זכאי: עם כל הכבוד, אנחנו נמצאים בסיטואציה שבה 3000 אזרחים מסתכלים בעיניים כלות איך מדינת ישראל משתמשת בצורה שכירה, לא רק מכוח צו זמני צבאי, על התעופה האזרחית ללא אגורה וגם לא מפקיעה, חלילה, את השטח.

<רחל זכאי: למצב הבלתי סביר הזה הונחה האבן הראשונה בשנת 80 בהסכם בין קודמנו, המנהלים, למדינה.

<רחל זכאי: ב-2007 יש הסכם ברור בין המדינה לבין המנהלים שאומר ששדה התעופה יפונה תוך זמן סביר והמדינה תעשה כדי למקסם זכויות.

<רחל זכאי: ההסכם מקבל תוקף של פסק דין בפברואר 2008.

<רחל זכאי: כבר נוצר מצב אחר.

<רחל זכאי: אנחנו ממתינים.

<רחל זכאי: זה עוד לא אנחנו, זה קודמנו.

<רחל זכאי: אנחנו מוננו ב-2009.

<רחל זכאי: אנחנו מנסים לשאול מה עושים, כאשר הנה קורה הפלא.

<רחל זכאי: מדינת ישראל, ש-60%,70% מהחלטותיה לא מבוצעות - -

אבישי ברוורמן: לא שלא מבוצעות, אלא יום אחרי שהן מוחלטות לא קורה כלום.

<רחל זכאי: קורה פה דבר שהוא אמנם לא בקצב של שוק פרטי, אבל בקצב סביר של מדינה.

<רחל זכאי: ב-2009 מונתה ועדת בודינגר – מישהו דיבר עליה - אבל בזה זה לא נגמר.

<רחל זכאי: הייתה ב-2010 ועדת גנות.

<רחל זכאי: כל גופי הממשלה האחרים - -

אבישי ברוורמן: גנות אמר לי שיש לו מועצה, הוא לא יכול להגיע.

<רחל זכאי: נכון.

<רחל זכאי: בעיתוי הזה, אדוני, סדרי העדיפויות של משרד ראש ממשלה, שהיה חיוני בדיון כזה, קצת שונים.

אבישי ברוורמן: את סדרי העדיפויות של מדינת ישראל אני מוציא מהמלחמה.

אבישי ברוורמן: כואב לי הלב על המשילות הישראלית.

אבישי ברוורמן: היא באמת גרועה בקנה מידה של עולם שלישי.

<רחל זכאי: נכון, זה שיר אחר.

<רחל זכאי: אנחנו פה בחלקת האלוהים הקטנה.

<רחל זכאי: אנחנו בזווית המסוימת הזאת.

<רחל זכאי: בוועדת גנות, שכמו שאמרתי כל הגורמים הממשלתיים והחוץ ממשלתיים לקחו חלק, היה חבר גם ראש מינהל התעופה האזרחית, גיורא רום.

<רחל זכאי: נכון, ההחלטה התקבלה כנגד דעתו החולקת, עם דוח מפורט של יתרונות וחסרונות.

<רחל זכאי: אף אחד לא חשב שהכל זהב ולא יהיו שום בעיות.

<רחל זכאי: למדינת ישראל יש איזון אינטרסים.

<רחל זכאי: באיזון האינטרסים הוחלט בהחלטה מפברואר 2012, שהפתיח שלה מפנה לאותו הסכם שנחתם בין המדינה לבין הגופים הפרטיים - זאת החלטה 4224 – למנות צוות היגוי.

<רחל זכאי: ראה זה פלא, גם הוא עושה את תפקידו.

<רחל זכאי: באוקטובר 2012 כבר יש החלטה אופרטיבית.

<רחל זכאי: עובר עוד זמן מועט ויש, בשעה טובה, הסכם שבמסגרתו המדינה משלמת כסף לעבודה שמצויה בעיצומה להשמשת רחבות חניה וטרמינל 1.

<רחל זכאי: לתעופה המסחרית הפנים ארצית זה הפתרון הראוי.

<רחל זכאי: זה הפתרון שניתן.

<רחל זכאי: קטונתי .

<רחל זכאי: שירתתי בתפקידים הרבה פחות בכירים בחיל האוויר.

<רחל זכאי: גופים מקצועיים החליטו שזה המצב.

<רחל זכאי: עובדים על זה.

<רחל זכאי: זה לא שמהעגלה הזאת הסוסים ברחו, אלא אלה סוסים שכבר מזמן היה צריך לתת להם מענה.

<רחל זכאי: אי אפשר לבוא היום ולקשור את תמנע בהזדמנות החגיגית הזאת, את הרצליה שלא שייך.

<רחל זכאי: יש בעיה לתעופה הכללית, אבל באיזון אינטרסים של מדינת ישראל החליט מי שמופקד על זה שיש איזון אינטרסים אחר.

אבישי ברוורמן: רחל, דיברת מאוד מאוד יפה.

אבישי ברוורמן: אני חושב שהאזרחים שקופחו על פני זמן זאת בעיה.

אבישי ברוורמן: התפקוד של ממשלת ישראל בלי פוליטיקה הוא מתחת לכל ביקורת.

אבישי ברוורמן: זאת בעיה כללית.

אבישי ברוורמן: מבנה המשילות פה הוא שכל שר עושה את התפקיד הבא, לא באים לשרת לטווח ארוך.

איילת שקד: שר התחבורה הוא כבר כמה שנים.

אבישי ברוורמן: אני לא מדבר כרגע על שר התחבורה, אני מדבר כללית.

אבישי ברוורמן: אני לא נותן ציונים.

אבישי ברוורמן: אם יש שר תחבורה, אז יש אחרים שיחסמו אותו מכאן ,מישהו יחסום מכאן.

אבישי ברוורמן: כל אחד רוצה להיות פה ראש ממשלה.

אבישי ברוורמן: לא יודעים 4 אנשים לעבוד ביחד.

אבישי ברוורמן: באמצע יש עודף בירוקרטיה ודלגציה.

אבישי ברוורמן: אנשים שעבדו פעם בצוות, מבינים בדרך שכל אחד לעצמו.

אבישי ברוורמן: זה לא שייך ל-3% חסימה.

אבישי ברוורמן: זה הכל בולשיט.

אבישי ברוורמן: זה מה שכואב לי.

אבישי ברוורמן: אני אומר את זה כאדם בגיל המדינה שיודע איך עובדים בצוות.

אבישי ברוורמן: כל אחד פה מתקדם למעלה.

אבישי ברוורמן: לא יודעים מה זה 4 אנשים לעבוד ביחד, לא יודעים 4 שרים לשבת ביחד, להחזיק ידיים ולהגיד שיש מדינה, שעובדים ביחד ולא נלחמים אחד בשני.

אבישי ברוורמן: הכל היה קורה פה - שדות תעופה והכל.

אבישי ברוורמן: זה המצב.

אבישי ברוורמן: מעבר לאזרחים יש כאן בעיה קשה.

<אודי, יהודה זהר טביב: אנחנו עוסקים בענייני חולין בתקופה קשה.

אבישי ברוורמן: אנחנו מפרידים את זה.

<אודי, יהודה זהר טביב: אני חייב להגיד שליבי עם המשפחות ועם החיילים.

<אודי, יהודה זהר טביב: יש הרבה משפחות שהחיים שלהן בשבועיים האחרונים השתנו מקצה לקצה.

<אודי, יהודה זהר טביב: בפגישה שהייתה לי עם מנכ"ל משרד ראש הממשלה שאלתי אותו מה הvision האסטרטגי של מדינת ישראל בתחום התעופה הפנים ארצית.

<אודי, יהודה זהר טביב: הוא הסתכל עלי ואמר שזאת שאלה טובה.

<אודי, יהודה זהר טביב: הפגישה הזאת הייתה לפני 3 או 4 חודשים.

<אודי, יהודה זהר טביב: זאת זכותה של המדינה להגיד שהיא חושבת שהיא לא רוצה שתהיה תעופה פנים ארצית קלה במדינת ישראלית.

אבישי ברוורמן: זכותה להחליט.

<אודי, יהודה זהר טביב: שתחליט.

<אודי, יהודה זהר טביב: היא יכולה להגיד שבמרחב האווירי הפנימי של מדינת ישראל יטוסו רק מסוקים.

<אודי, יהודה זהר טביב: שתגיד.

יצחק וקנין: דאונים יותר טוב.

<אודי, יהודה זהר טביב: היא צריכה להחליט.

<אודי, יהודה זהר טביב: מה שקרה זה שהמדינה לא החליטה.

<אודי, יהודה זהר טביב: מה שהיא עושה זה מתחילה לסגור דברים באופן - -

אבישי ברוורמן: אתה אומר שהיא מחליטה דה פקטו אבל לא דה יורה.

<אודי, יהודה זהר טביב: נכון.

<אודי, יהודה זהר טביב: אני מנכ"ל כימניר .

<אודי, יהודה זהר טביב: כימניר מפעילה רק 30 כלי טיס במרחב האווירי של מדינת ישראל, הכל בטיסות פנים ארציות.

<אודי, יהודה זהר טביב: אגב, יש רק חברה אחת שמפעילה יותר כלי טיס.

<אודי, יהודה זהר טביב: קוראים לה אל על.

<אודי, יהודה זהר טביב: היא לא חברה קטנה.

<אודי, יהודה זהר טביב: אנחנו רוצים לדעת איפה אנחנו צריכים להיות בעוד 10,15 ו-20 שנה, כי ככה אנחנו חושבים שכלכלית אנחנו צריכים להיבנות.

<אודי, יהודה זהר טביב: אם המדינה אומרת שהיא לא רוצה תעופה פנימית, לא חשוב אם זה ריסוס, כיבוי, מסוקים או כל דבר אחר שאנחנו עושים, שתגיד את זה.

אבישי ברוורמן: אתה צודק.

<אודי, יהודה זהר טביב: כימניר התחילה מריסוס והיום עושה את הכיבוי האווירי הלאומי של מדינת ישראל.

אבישי ברוורמן: מה משמעות הסגירה של הרצליה ושדה דב במידה ולא יהיו שדות תעופה חלופיים?

<אודי, יהודה זהר טביב: הבעיה היא לפתחנו.

<אודי, יהודה זהר טביב: אנחנו מהרצליה מפעילים את מכון הבדק שלנו שמשרת את המטוסים שעובדים בכל הארץ.

<אודי, יהודה זהר טביב: אנחנו עובדים מהחולה עד גבולות.

<אודי, יהודה זהר טביב: זה מרחב הפעילות של העשייה שלנו.

<אודי, יהודה זהר טביב: הקושי הגדול, שאני אחר כך אפתח עליו חלון, זה תעופת המסוקים במדינת ישראל שלא יודעת לעבור לעין שמר, גם אם עין שמר יהיה פתרון.

<אודי, יהודה זהר טביב: שום תייר ישראלי שחי בהילטון לא ייסע לעין שמר בשביל לעלות על מסוק ולטוס לרמת הגולן או לירושלים.

איילת שקד: מה זו התעופה - -?

<אודי, יהודה זהר טביב: בחברת כימניר יש היום 8 מסוקים.

<אודי, יהודה זהר טביב: זה היקף פעילות עצום.

<אודי, יהודה זהר טביב: הוא רק הולך ועולה.

<אודי, יהודה זהר טביב: יש, בנוסף לכימניר, עוד כ-4 חברות מסוקים, כל אחת עם 2,3 מסוקים.

<אודי, יהודה זהר טביב: זה דבר שהולך ועולה.

<אודי, יהודה זהר טביב: אם בדיון הקודם דיברו פה על הפגיעה בעולם התעופה, אז הפגיעה הזאת לא נעצרת בנתב"ג .

<אודי, יהודה זהר טביב: המסוקים, שזו אחת מעונות השיא שלהם, עומדים על הקרקע.

<אודי, יהודה זהר טביב: יש ביטולים של כל תיירות המסוקים.

<אודי, יהודה זהר טביב: אין תקדים בעולם שבתחום מטרופוליני אין יכולת להגיע באיזה שהוא כלי תעופה.

<אודי, יהודה זהר טביב: אנחנו לא חדשניים בזה שיש שדות תעופה סילוניים שעובדים במרכזי אוכלוסין.

<אודי, יהודה זהר טביב: גיורא חילק את המדינה ל-3 – שליש, שליש, שליש.

<אודי, יהודה זהר טביב: השליש של מרכז הארץ הוא שליש גדול.

<אודי, יהודה זהר טביב: צריכים לראות איך מטפלים בהם.

<אודי, יהודה זהר טביב: אני, לשמחתי, גר בפריפריה הצפונית.

<אודי, יהודה זהר טביב: גם משם יש טיסות לאזור מרכז הארץ.

<אודי, יהודה זהר טביב: צריך לתת לזה תשובה, אלא אם כן המדינה אומרת לנסוע ברכבת שאין מקרית שמונה.

<אודי, יהודה זהר טביב: זה בסדר.

<אודי, יהודה זהר טביב: אנחנו הגענו למצב הזה בשל מחדל שלטוני.

<אודי, יהודה זהר טביב: שדה התעופה בהרצליה בחוק רשות שדות התעופה הוגדר כשדה שצריך לעשות לו את כל התב"אות ואת כל התכנונים.

<אודי, יהודה זהר טביב: מסיבות כאלו ואחרות, שאני לא רוצה להיכנס אליהן, לא עשו את זה.

<אודי, יהודה זהר טביב: יושבים האנשים שמישהו צריך היה לתת להם את השירות הזה.

<אודי, יהודה זהר טביב: לא עשו את זה לאורך שנים.

<אודי, יהודה זהר טביב: עכשיו אומרים להם להיסגר.

<אודי, יהודה זהר טביב: כאזרח וכמי ששירת לא מעט שנים בחיל האוויר, אני חושב שמשרד הביטחון הפך לנד"לניסט.

<אודי, יהודה זהר טביב: זה לצנינים בעיני.

<אודי, יהודה זהר טביב: לא ייתכן שמשרד הביטחון אומר שהוא יפנה את שדה דב רק כשהוא יקבל באיזו שהיא עסקה עם בעלי הקרקע את הנכס.

<אודי, יהודה זהר טביב: אם קיבלתם את זה למשמורת ממדינת ישראל ומדינת ישראל חושבת שאתם צריכים לעבור, היא תשלם לכם את המעבר ותפסיקו לשכור בקרקע.

<אודי, יהודה זהר טביב: אותו דבר אני אומר - -

אבישי ברוורמן: אחת הבעיות בדברים האלה זה לא ראש הממשלה או אחרים.

אבישי ברוורמן: בדרך כלל מתחיל הסיפור הזה של ביטחון, אוצר.

אבישי ברוורמן: ראש הממשלה צריך להכריע בסוגיה.

<אודי, יהודה זהר טביב: אני עדיין עושה, לשמחתי, מילואים.

<אודי, יהודה זהר טביב: אני חושב שלמשרד הביטחון ולצה"ל יש מקום של כבוד.

אבישי ברוורמן: זה ברור.

אבישי ברוורמן: זאת לא השאלה.

<אודי, יהודה זהר טביב: להפוך את זה למסחר נדל"ני - -

אבישי ברוורמן: אני מסכים איתך.

<אודי, יהודה זהר טביב: משרד הביטחון ואני היינו בשתי ועדות שדנו בחלופות הרצליה.

<אודי, יהודה זהר טביב: הייתי יושב-ראש ועדה בין משרדית שדנה בחלופות להרצליה.

<אודי, יהודה זהר טביב: הייתי גם חבר בוועדת בודינגר שדנה, בין השאר, בחלופות הרצליה.

<אודי, יהודה זהר טביב: בא משרד הביטחון ואמר 500 מיליון שקל להסטה של מה שרוצים להסיט שם.

<אודי, יהודה זהר טביב: מישהו שאל אותו אם זה 500 או 50?

<אודי, יהודה זהר טביב: אני חושב שזה 50.

אבישי ברוורמן: אני חושב שגם משה ליפקה העלה את הנושא.

אבישי ברוורמן: אני זוכר שנלחמנו בנגב על שטחים.

אבישי ברוורמן: לא כל דבר בעדיפות.

אבישי ברוורמן: פה צריכה להיות הכרעה של ראש הממשלה.

אבישי ברוורמן: ברגע ששר הביטחון אומר משהו, צריך מישהו שיחליט.

<אודי, יהודה זהר טביב: זה לא חשוב אם יהיה שדה דב כזה או שדה דב כזה – אני חושב שחייב להיות שדה דב כזה - אי אפשר לנתק את אזור המטרופולין מטיסות של מינימום מסוקים.

<אודי, יהודה זהר טביב: זה פשוט לא מתקבל על הדעת.

<שלמה אורן: רק מבחינה עובדתית לגבי פתרון יותר טוב או פתרון פחות טוב.

<שלמה אורן: התעופה שנמצאת בשדה דב מקבלת מענה.

<שלמה אורן: התעופה המסחרית תועבר לנתב"ג.

<שלמה אורן: נכון להיום מתבצעות בנתב"ג עבודות על תשתית כדי לקלוט את התעופה המסחרית שמתפנה משדה דב.

<שלמה אורן: יתר התעופה תקבל מענה במסגרת שדות התעופה הפנים הארציים האחרים.

אבישי ברוורמן: חלק מהשאלה פה הייתה המשמעות - -

<שלמה אורן: ברור.

<שלמה אורן: מבחינה עובדתית התעופה הזאת מקבלת מענה.

<גיורא רום: לשני השדות יש היסטוריה מאוד ארוכה של עובדות.

<גיורא רום: הייתי אומר שיש להם היסטוריה עוד יותר ארוכה של פסאודו עובדות.

<גיורא רום: אין לך מושג איזו יבלית השאירה אחריה קבוצה מאוד ארוכה של שרלטנים שיצרו פרספציות שאין בינן ובין המציאות כלום.

<גיורא רום: חלק גדול ממה שעשיתי ב-6 שנים האחרונות היה ניסיון לעקור את היבלית שמצאתי מפוזרת בכל מקום.

<גיורא רום: מאוד קשה לבודד את העובדות.

<גיורא רום: אני לא מציע בדיון הזה להיכנס לדיון משפטי.

<גיורא רום: הסטטוס המשפטי של שני השדות, שהוא שונה מאוד אחד מהשני, הוא סופר מסובך.

<גיורא רום: אני חושב שבוועדה הזאת הנושא - אודי העלה את זה בלשונו שלו - הוא ברמת התכנון הלאומי, מה עתיד התעופה בישראל.

<גיורא רום: אף אחד לא עסק בזה.

<גיורא רום: הגוף היחיד שהוציא איזה שהוא מסמך בנושא הזה זאת רשות התעופה האזרחית.

<גיורא רום: הוצאנו באוקטובר 2010 תכנית אב לשדות תעופה בישראל ולמנחתים.

<גיורא רום: לא ראיתי אף אחד שהוציא שום נייר תומך, מתנגד, מסובב.

<גיורא רום: זה המסמך.

<גיורא רום: כולם מדברים, אף אחד לא כותב.

<גיורא רום: קודם עוסקים בעתיד התעופה.

<גיורא רום: יש גם נושאים נוספים שעלו פה, כמו ההשלכות המשניות שקשורות בעתידה של העיר אילת.

<גיורא רום: כששלמה אורן אומר שיש פתרונות לשדה דב, אלה פתרונות תשתיתיים.

<גיורא רום: יהיה למטוסי הטורבו של ישראייר פלטות בטון לעמוד עליהן, רק שהם לא יהיו מטוסי הטורבו-פרופ כי לשלב אותם בנתב"ג זה עסק מאוד מורכב, מעבר לזה שאף אחד לא יעבור את ה-hassle של לנוסע לנתב"ג בשביל לנסוע לאילת.

<גיורא רום: זה גם יהרוג את חיפה וכן הלאה.

<גיורא רום: יש לזה המון משמעויות.

<גיורא רום: שדות תעופה הם לא של יונה יהב, הם לא של מר פדלון, הם לא של רוני חולדאי, הם פדרליים.

<גיורא רום: בארצות הברית הם פדרליים.

<גיורא רום: אם הם לא היו פדרליים, שדה התעופה בסנטה מוניקה היה נסגר מזמן.

<גיורא רום: אני גרתי בסנטה מוניקה, טסתי בסנטה מוניקה.

<גיורא רום: הוא הרבה יותר צפוף מכל דבר שרואים בהרצליה.

<גיורא רום: העיר נבנתה סביב שדה התעופה שבא טס מודי אלון כאשר רוב תושבי הרצליה עוד היו בכלל זרעים.

<גיורא רום: שדות תעופה זה אירוע פדראלי.

<גיורא רום: הממשלה מנהלת את זה.

<גיורא רום: אתה הרי כלכלן.

<גיורא רום: אתה זוכר את ההבדל הענק בין אופטימיזציות מקומיות לבין אופטימיזציות כלליות.

<גיורא רום: כמה פעמים האופטימיזציות המקומיות - -

אבישי ברוורמן: מביאים ל- global minimum .

<גיורא רום: בדיוק, מביאים למינימום באופטימיזציה.

<גיורא רום: עכשיו אני רוצה להגיד שני דברים על שני השדות.

<גיורא רום: רוני חולדאי מפתיע אותי.

<גיורא רום: כמו שכל בית צריך מרפסת, כל מטרופולין צריך שדה תעופה.

<גיורא רום: אני חושב שרוני הוא ראש עיר נהדר.

<גיורא רום: בנושא של שדה דב הוא לא מקבל ממוצע גבוה או מעל לממוצע.

<גיורא רום: אני לא מבין למה.

<גיורא רום: הוא היה צריך להילחם הרבה יותר על שדה דב.

<גיורא רום: מטרופולין צריך שדה תעופה.

<גיורא רום: אני לא מבין איך מערכת הביטחון מרשה לעצמה במרחק 10 דקות מהקריה שלא יהיה לה שדה תעופה כדי שהרמטכ"ל יוכל לטוס, אלוף פקוד צפון, רמ"ח מבצעים, מפקד חיל אוויר.

<גיורא רום: הם לא ינחתו.

<גיורא רום: אני לא מנהל את מערכת הביטחון.

<גיורא רום: זה באשר לתל-אביב.

<גיורא רום: עכשיו אני רוצה להגיד משהו לגבי הרצליה.

<גיורא רום: היחיד שנושא באחריות בטיחות טיסה זה אני במדינה הזאת, לא אף אחד אחר.

<גיורא רום: מה שאני אומר הוא לפחות משהו שאני נושא באחריות לגביו, להבדיל מכל ההצהרות האלו.

<גיורא רום: החוברת שהראה לנו ראש העיר היא לא האחרונה.

<גיורא רום: יש אחרי זה חוברת של עוד שני חבר'ה, עו"ד גל פלג ואבי הורוביץ.

<גיורא רום: גם הם כותבים חוברת בלי שיש להם שום הכשרה לכתוב ולנתח משהו על שדה תעופה.

<גיורא רום: זה שהם גמרו קורס טיס זה יפה מאוד.

<גיורא רום: זה לא נותן להם מעבר לזה שום דבר.

<גיורא רום: שדה תעופה הרצליה הוא שדה בטוח.

<גיורא רום: מה שאני הכי אהבתי בחוברת שלך זה הנבואות.

<גיורא רום: תמיד המטוס מתרסק על בית ספר.

<גיורא רום: הוא אף פעם לא מתרסק על תחנת מכירה של מריחואנה.

<גיורא רום: זה תמיד בתוך בית ספר, בשעות השיא ובכיתות ג' ד'.

<גיורא רום: זה תמיד תסריט הזוועה של כותבי הניירות האלה, כי בכל זאת הם צריכים להצדיק את הנייר.

<גיורא רום: שדה הרצליה הוא בטוח.

<גיורא רום: אם פייפר נעמד על האף בהרצליה זה לא העניין של הרצליה.

<גיורא רום: זה לא בטיחות, זה לא עניינכם.

<גיורא רום: זה אחד מתוך המון מקרים שיכולים להיות בתוך הפרמטר של השדה.

<גיורא רום: זה לא נוגע להרצליה לחלוטין.

<גיורא רום: שדה הרצליה הוא שדה בטוח.

<גיורא רום: יש לנו סטטיסטיקה רבת שנים על כך.

<גיורא רום: איפה ה-bad news, אבישי?

<גיורא רום: אני מצטרף למה שאמר דרור אלוני.

<גיורא רום: דרור אלוני אמר לממשלה: את רוצה לנהל מדינה?

<גיורא רום: תנהלי אותה.

<גיורא רום: קיבלת את המפתחות?

<גיורא רום: תיסעי באוטו.

<גיורא רום: אני פקיד ממשלתי.

<גיורא רום: אני לא יכול לדבר על הממשלה כמוך, אני לא יכול לדבר כמו דרור.

<גיורא רום: אני חושב שלא נכנס הרוורס במקרה הזה.

<גיורא רום: הממשלה צריכה לנהל.

<גיורא רום: אני גם יודע איזה משרד יודע לנהל את זה.

<גיורא רום: לא משרד הבריאות, לא משרד המדע והטכנולוגיה, לא משרד התיירות.

<גיורא רום: אני יודע מי צריך להוביל את הנושא של שדות תעופה בישראל.

<גיורא רום: יפה אחת שעה קודמת.

<גיורא רום: ה-bad news זו הוועדה הזאת.

<גיורא רום: אני אגיד לך למה.

<גיורא רום: הניסיון שצברתי בכנסת הוא כזה שבתחום החקיקה זה מרתק.

<גיורא רום: זה לא רק מרתק, זה גם מייצר תוצאות מעשיות, ענייניות וארוכות טווח.

<לאה ורון: כשמיישמים אותן.

<גיורא רום: החלק השני, שזה חלק הדיונים, נראה כמו שיעורי חברה ביום שישי ב-12:00.

<גיורא רום: אלה מן שיעורי חברה.

<גיורא רום: אני לא מרגיש שזה נגמר בבעיטה לחיבורי הקורות.

<גיורא רום: אני קורא לך, יושב-ראש הוועדה, להכניס בעיטה לחיבורי הקורות בנושא הזה, כי כמו שכולם אמרו, זה נמשך מתקופת האחים רייט העסק שלא מגיעים לפסק הלכה בסוגיה הזאת של התעופה הפנימית בישראל.

<תמי כורם: בכל פגישה שהייתה בנושא, כולל בפגישות עם מנכ"ל ראש הממשלה, עיריית תל אביב הדגישה את החשיבות של התעופה הפנים ארצית ואת ההכרח למצוא מקומות חלופיים לתעופה הפנים ארצית.

<תמי כורם: עיריית תל אביב דחפה מאוד לכיוון בדיקה יותר רצינית של חלופה של אי בים לשדה תעופה, שיש לו הרבה מאוד יתרונות.

<תמי כורם: יחד עם זה, עירית תל אביב מקדמת כיום תכנון בשיתוף בעלי הגוש הגדול והמדינה למתחם על בסיס צו בית משפט, על בסיס החלטת בית משפט.

<גיורא רום: עיריית תל-אביב דיברה בסופרנו בוועדה, בקושי שמעו אותה.

<גיורא רום: היא לא דיברה בבס.

<גיורא רום: היא לא דפקה על השולחן.

<גיורא רום: היא לא הציגה עמדה נחרצת על כך שהיא מעוניינת בשדה ככה או ככה.

אבישי ברוורמן: בים או בחוץ.

אבישי ברוורמן: כשרון רוצה לדבר בקול רם הוא יודע.

<גיורא רום: בטח.

<תמי כורם: הוא דיבר בוועדת בודינגר.

אבישי ברוורמן: אני מתפלץ פה שנים.

אבישי ברוורמן: אני מנסה לעשות את הכי טוב שאני יודע.

אבישי ברוורמן: אני איש ביצוע.

אבישי ברוורמן: הרמתי פרויקטים.

אבישי ברוורמן: קשה לי לראות איזו אפסות יש פה בקבלת ההחלטות.

אבישי ברוורמן: זה בהרבה מדינות בעולם, אבל כאן זה מהגרועים ביותר.

אבישי ברוורמן: כל אחד פה לעצמו.

אבישי ברוורמן: מכיוון שאין פה צוות ואין מי שיחליט, מדינת ישראל שקועה בבוץ.

אבישי ברוורמן: שואלים אותי למה היא המדינה הענייה ביותר, האי שוויונית ביותר.

אבישי ברוורמן: כל המדיניות הכלכלית שלה לא עובדת לטווח ארוך, לא עובדת לשינויים.

אבישי ברוורמן: זאת בעיה מאוד קשה.

אבישי ברוורמן: זאת בעיה אתית, מוסרית.

אבישי ברוורמן: בניית אליטה משרתת בישראל.

אבישי ברוורמן: הייתה פעם אליטה משרתת, עם כל הביקורות שהיו פה.

אבישי ברוורמן: היו אנשים שעובדים לטווח ארוך, לא רק חושבים אני ואני ואני ומחר.

אבישי ברוורמן: בנושאים שאנחנו יכולים לקדם ולפקח אנחנו שמים את הרגל, כי אנחנו לא עושים פה תכנון לפי קבלני קולות ודברים אחרים.

אבישי ברוורמן: את הנושא הזה אני לוקח בוועדת הכלכלה בתור נושא לעקוב, להמריץ, לאתגר וללחוץ.

אבישי ברוורמן: ועדת הכלכלה תקים ועדת משנה לנושא התעופה האזרחית ושדה נוסף לנתב"ג, שלא תפסיק לעקוב, לצעוק ולעבוד על כל דבר.

אבישי ברוורמן: אני אמליץ שחבר הכנסת יצחק וקנין יהיה בראשה .

אבישי ברוורמן: הוא אדם שהקדיש לכל נושא הטיס.

אבישי ברוורמן: הוא יודע יותר משני הטייסים שכותבים רפורטים.

אבישי ברוורמן: חברת הכנסת איילת שקד כבר ביקשה להיות חברה בוועדה.

אבישי ברוורמן: אני אפתח גם לאנשים אחרים.

אבישי ברוורמן: זה נושא קרדינאלי.

אבישי ברוורמן: אני הולך להעביר מסר לשר התחבורה וללשכת ראש הממשלה לגבי זה שגיורא יישאר במשבר הזה.

<גיורא רום: בתור אזרח אני אהיה יועץ.

אבישי ברוורמן: מדינת ישראל מפרישה בדרך כלל את האנשים הטובים ומשאירה לא בהכרח את האנשים הטובים.

אבישי ברוורמן: המלצתי היא שאם גיורא רום יפרוש, הוא ייעץ בהתנדבות לוועדת המשנה.

אבישי ברוורמן: הוא כבר אמר את זה.

אבישי ברוורמן: בעניין שדה התעופה בהרצליה ועדת הכלכלה תובעת ממשרד התחבורה - אלישר, אני מסתכל אליך.

אבישי ברוורמן: תעביר את זה לשר, למנכ"ל ולכל מי שאתה רוצה - לדווח תוך 3 חודשים בכתב על כל תהליך התכנון המפורט של תכנית שדה תעופה חלופי בעין שמר, או לכל הפחות הצגת כל צוות התכנון ומה שקרה.

אבישי ברוורמן: עין שמר לפעולה.

אבישי ברוורמן: הוועדה פונה למנהלת מינהל התכנון במשרד הפנים, לאחר שהוועדה תקבל את ההודעה של משרד התחבורה.

אבישי ברוורמן: הוועדה מבקשת לכנס את המועצה הארצית לתכנון ובנייה כדי לאשר אורכה להפעלתו של שדה התעופה בהרצליה.

אבישי ברוורמן: לא ייתכן שיאפשרו כאן את גדיעת כל הפעולות של התעופה האזרחית בישראל.

אבישי ברוורמן: מצד אחד, אנחנו רוצים שהרצליה תתקדם לכיוון שהיא הולכת, אבל מצד שני, אנחנו רוצים להפעיל במהירות את עין שמר בחכמה ובמקביל.

אבישי ברוורמן: לגבי שדה דב, הוועדה תובעת ממשרד התחבורה להציג חלופה ראויה כדי לאפשר את המשך תעופת הפנים בישראל ולמנוע את הפגיעה בתושבי אילת והפריפריה הדרומית.

אבישי ברוורמן: אני מודה לכולכם.

אבישי ברוורמן: תודה רבה.